Ponte dei Tre Archi

Ponte dei Tre Archi (hrvatskosrpski jezik: Most tri luka) je jedan od dva mosta koji premošćuju Kanal Cannaregio u sestieru Cannaregio u Veneciji, Italija. Njegovo pravo ime je zapravo Ponte di San Giobbe, ali ga tako nitko ne zove zbog njegova karakteristična tri luka koja su postala njegov zaštitni znak. Historija Na tom mjestu postojao je drveni most, a današnji od cigle i kamena izgrađen je 1503. godine. Ponte dei Tre Archi nalazi se na sredini Kanala Cannaregio kod crkve San Giobbe, a njegova karakteristična tri luka, dva manja i veći centralni, izvedena su da bi se premostilo široki kanal. Danas je jedini takav most u Veneciji, no u vrijeme njegove gradnje postojali su i drugi mostovi sa tri luka, npr. Ponte di San Lorenzo u Castellu, što se može vidjeti na slici Il miracolo della Croce a San Lorenzo Gentilea Bellinija koja se danas nalazi izložena u galeriji Akademije. Izvorni most bio je bez zaštitne ograde, kao i većina ostalih venecijanskih mostova, tako da je izledao puno elegantnije. Most je temeljno obnovio arhitekt Andrea Tirali 1688. i dao mu današnji izgled. Ponovno je obnavljan 1794 i 1970. godine. Izvori Vanjske veze Ponte dei Tre Archi (Ponti di Venezia)